EkBass/fiwiki-20250220-pages-articles huggingface dataset:
Theodore Robinson

Theodore Robinson (3. heinäkuuta 1852 Irasburg, Vermont – 2. huhtikuuta 1896 New York, New York) oli yhdysvaltalainen taidemaalari. Hän oli maansa varhaisimpia impressionismin edustajia. Hän vietti vuosien mittaisen ajanjakson Ranskassa ja oli Claude Monet'n läheinen ystävä Givernyssä. Robinson palasi vuonna 1892 lopullisesti Yhdysvaltoihin, jossa hän sai elatuksensa kuvataiteen opettajana. Hänen oli ilmeisesti vielä tarkoitus palata entisille asuinsijoilleen Ranskaan, ja hän kirjoitti aiheesta Monet'lle helmikuussa 1896. Hän kuitenkin kuoli äkillisesti astmakohtaukseen New Yorkissa 2. huhtikuuta vain 43-vuotiaana. Merkittäviä Robinsonin töiden kokoelmia on nähtävillä muun muassa Metropolitan Museum of Artissa, Corcoran Gallery of Artissa ja Art Institute of Chicagossa. == Aiheesta muualla == * http://theodorerobinson.org Luokka:Yhdysvaltalaiset taidemaalarit Luokka:Vuonna 1852 syntyneet Luokka:Vuonna 1896 kuolleet Luokka:Impressionistit
Pet Alien

Pet Alien on Daytime Emmy ehdokkuuden saanut, kansainvälisenä yhteistyönä toteutettu tietokoneanimaatio, jonka tuotti yhdysvaltalainen animointiyhtiö Mike Young Productions, Antefilms, Crest Animation Studios, Telegael Teoranta, John Doze Studios, Taffy Entertainment ja Cartoon Network Studios. Sarjan loi Jeff Muncy Cartoon Networkille, jossa se esiintyi ensi kerran 22. tammikuuta 2005. Sarja kesti yhteensä 4 tuotantokautta sisältäen yhteensä 52 jaksoa, joista viimeinen esitettiin 10. tammikuuta 2009. Pet Alienin neljäs tuotantokausi peruutettiin huonojen katsojalukujen vuoksi. Sarja oli eräänlailla poikkeus muista animaatiosarjoista, jossa avaruusoliot asuvat maapallolla, eivätkä pitäneet minkäänlaista naamiointia, kuten esimerkiksi Transformers -animaatioissa. == Juoni == Tarina kertoo 13-vuotiaasta pojasta nimeltä Tommy Cadle, joka asuu viiden avaruusolion kanssa majakassa. Sarja sijoittuu kuvitteelliseen kaupunkiin nimeltä DeSpray Bay, jossa seurataan Tommyn kiireistä elämää viiden avaruusolion kanssa, jotka ovat kotoisin Conforma planeetalta, josta he törmäsivät eräänä päivänä aluksellaan majakkaan ja ovat siitä lähtien olleet Tommyn luona. ==Hahmot== *Tommy Cadle *Dinko *Gumpers *Swanky *Flip *Scruffy *Melba Manners *Gabby *Clinton *Tommyn äiti *Granville DeSpray ==Äänirooleissa== ==Palkinnot== Sarja sai vain yhden ehdokkuuden. ===Ehdokkuudet=== *Daytime Emmy **2006: Erinomainen esiintyjä animoidussa ohjelmassa, (Jess Harnell). ==Aiheesta muualla== *Viralliset sivut *Tv.com: Pet Alien Luokka:Lastenohjelmat Luokka:2000-vuosikymmenen piirrossarjat Luokka:Tietokoneanimaatiosarjat
American Wirehair

American wirehair on pääosin Yhdysvalloissa tavattava kissarotu. Rotu syntyi spontaanin mutaation seurauksena New Yorkissa vuonna 1966. Tämänkaltaiset spontaanien mutaatioiden kautta syntyneet uudet rodut ovat melko harvinaisia. American wirehairin tyypilliset ominaisuudet ovat harva ja kauttaaltaan kihara peitinkarva. Jotkin karvat saattavat olla koukkumaisia. American wirehair -kissat ovat ruumiinrakeenteeltaan keski- tai suurikokoisia kissoja, melko lihaksikkaita ja pyöreäpäisiä. Wirhair-kissat ovat hyvin samankaltaisia kuin American shorthair-rodun kissat. Rodun kanta on hyvin pieni: vuonna 2002 rekisteröityjä wirehair-kissoja oli 39 ja vuotta myöhemmin kissoja oli enää 22. == Historia == Nykyinen Wirehair polveutuu newyorkilaisesta naaraasta, joka synnytti vuonna 1966 kuusi pentua, joista yhdellä pennulla oli poikkeuksellisen kihara turkki. Kissaa kutsuttiin myöhemmin nimellä Adam. Adam oli punavalkoinen urospentu. Pentua käytettiin erikoisen, kiharaturkkisen kissarodun kehitykseen, mutta wirehair-kissoja on nykyisin vain vähän Yhdysvaltojen ulkopuolella. Muutama vuosi sitten kissoja on viety Kanadaan ja Saksaan. Kaikki nykyiset wirehair-yksilöt voidaan jäljittää Adamin sukulaiseksi. == Lähteet == == Aiheesta muualla == *American wirehairin rotustandardit Luokka:Kissarodut
Timantti (albumi)

Timantti on Paula Koivuniemen albumi, joka julkaistiin 14. marraskuuta 2007 levymerkillä Edel Records. Se debytoi Suomen virallisen listan sijalla 11. Levy myi kultaa ja palkittiin Emma-gaalassa vuoden iskelmäalbumina. Albumi on myynyt kultalevyn oikeuttavan määrän. Musiikkitoimittajat valitsivat Timantin vuoden 2007 levyksi. == Kappaleet == # # # # # # # # # # # == Lähteet == Luokka:Paula Koivuniemen albumit Luokka:Vuoden 2007 albumit
Kevin Whately

Kevin Whately (s. 6. helmikuuta 1951, Humshaugh, Northumberland) on englantilainen näyttelijä. Hän on esiintynyt lukuisissa rooleissa niin teatterissa, televisiossa kuin elo­kuvissakin. Whatelyn televisio­rooleista tunnetuimmat ovat Neville Hope sarjassa Näkemiin vaan, muru!, lääkäri Jack Kerruish sarjassa Elämä käsissä, sekä yli­konstaapeli Robbie Lewis Komisario Morsessa. Sarja päättyi vuonna 2000 pää­hahmon kuolemaan, mutta myöhemmin Whatelyn roolia on jatkettu spin-off -sarjassa Komisario Lewis. Whately esiintyi myös elo­kuvassa Englantilainen potilas. == Aiheesta muualla == Luokka:Englantilaiset näyttelijät Luokka:Vuonna 1951 syntyneet Luokka:Elävät henkilöt
The Wild, the Innocent & the E Street Shuffle

The Wild, the Innocent & the E Street Shuffle on amerikkalaisen laulaja- lauluntekijä Bruce Springsteenin toinen albumi. Se julkaistiin debyyttialbumin tavoin vuonna 1973.http://www.rollingstone.com/music/artists/bruce- springsteen/albumguide Albumin nimen Springsteen mukaili Audie Murphyn tähdittämän lännenelokuvan The Wild and the Innocent nimestä. The Wild, the Innocent & the E Street Shuffle ei saanut kovin innostunutta vastaanottoa Columbiassa. Kriitikoilta levy sai lämpimän vastaanoton, mutta sen myyntiluvut eivät vastanneet levy-yhtiön odotuksia. CBS:n pääjohtaja Walter Yetnikoff päätti antaa Springsteenille kuitenkin vielä yhden mahdollisuuden ja antoi rahat singlen tekoon. Jos se osoittautuisi hyväksi, levy-yhtiö maksaisi kokonaisen albumin kustannukset.Carlin s. 205-206. == Kappaleet == Kaikki kappaleet sanoittanut ja säveltänyt Bruce Springsteen. ===A-puoli=== # The E Street Shuffle – (4:31) # 4th of July, Asbury Park (Sandy) – (5:36) # Kitty's Back – (7:09) # Wild Billy's Circus Story – (4:47) ===B-puoli=== # Incident on 57th Street – (7:45) # Rosalita (Come Out Tonight) – (7:04) # New York City Serenade – (9:55) ==Kokoonpano== *Bruce Springsteen – laulu, kitara, nokkahuilu (kappale 2), marakassit (kappale 1), huuliharppu (kappale 4), mandoliini (kappale 4) *Clarence Clemons – tenorisaksofoni (kappaleet 1, 2, 3, 6, 7), taustalaulu (kappaleet 1, 2, 3, 6, 7) *Danny Federici – taustalaulu (kappaleet 1, 2, 4, 6, 7), haitari (kappaleet 2, 4) urut (kappaleet 3, 5), piano (kappale 5) *Garry Tallent – bassokitara (kappaleet 1-3, 5-7), tuuba (kappaleet 1, 4), taustalaulu (kappale 3) *David Sancious – piano (kappaleet 2-3, 5-7), klavinetti (kappale 1), sopraanosaksofoni (kappale 1), sähköpiano (kappaleet 2, 3), taustalaulu (kappale 1), urut (kappale 3), Mellotron (kappale 7), jousisovitukset (kappale 7) *Vini Lopez – rummut, lyömäsoittimet, taustalaulu (kappaleet 1, 3, 7), kornetti (kappale 1) *Richard Blackwell – lyömäsoittimet (kappaleet 1, 7) *Albany "Al" Tellone – baritonisaksofoni (kappale 1) *Suki Lahav – kuoro (kappaleet 2, 5) == Lähteet == Luokka:Vuoden 1973 albumit Luokka:Bruce Springsteenin albumit
Foroneus

Foroneus oli kreikkalaisessa mytologiassa jokijumala, joka oli Inakhoksen ja nymfi Melian poika. Hänen sisaruksiaan olivat Aigaleus ja Io. Toisen uskomuksen mukaan Foroneus ei olisikaan ollut jokijumala, vaan ensimmäinen Argoksen alueella asunut ihminenPausanias, Periegesis tes Hellados ('Kreikan kuvaus') 2.15.5 (engl. käännös), joka keksi myös tulenkäytön – eikä Prometheus, joka yleisemmän version mukaan oli varastanut sen Olympoksen jumalilta.Pausanias, Periegesis tes Hellados ('Kreikan kuvaus') 2.19.5 (engl. käännös) Tämän lisäksi Heran palvonta ja sepäntaidot lasketaan hänen aloittamikseen. == Foroneus hallitsijana == Foroneus seurasi isäänsä valtakunnan hallitsijana. Hän laajensi valtansa yli koko Peloponnesoksen ja perusti Foroneian kuningaskunnan ja perusti kauppasiirtokunnan, josta myöhemmin muodostui Argoksen kaupunki. Foroneuksella oli kaksi puolisoa: nymfi Teledike, jonka kanssa hänellä oli lapset Niobe ja Apis, ja nymfi Kerdo, jonka kanssa hänellä oli Megaran ensimmäinen kuningas Kar.Pausanias, Periegesis tes Hellados ('Kreikan kuvaus') 1.39.6 (engl. käännös) Kuolemansa jälkeen hänet haudattiin Argokseen, jossa häntä vielä Pausaniaan aikana palvottiin.Pausanias, Periegesis tes Hellados ('Kreikan kuvaus') 2.20.3 (engl. käännös) Hänen poikansa Apis seurasi isäänsä valtaistuimelle. Isänsä mukaan Io tunnettiin myös nimellä Foronis. == Foroneus jokijumalana == Zeuksen puoliso Hera ja merenjumala Poseidon pyysivät jokijumalia Foroneusta, Asterionia, Kefisosta ja Inakhosta päättämään, kumpi heistä saisi hallita Argolissa. Nämä ratkaisivat kiistan Heran hyväksi, jolloin Poseidon suitsi rangaistukseksi jokien alkulähteet niin, että joet kuivuivat aina silloin, kun pelkät sateet eivät tuoneet tarpeeksi vettä. == Lähteet == Luokka:Argoksen kuninkaat
Mommilan kartano

pienoiskuva|Mommilan kartano kuvattuna kirkon pihalta. Mommilan kartano sijaitsee Hausjärven kunnan koillisosassa Mommilanjärven pohjoisrannalla. Ennen vuotta 2010 kartano sijaitsi Lammin kunnan eteläosassa, mutta Lammin tultua liitetyksi Hämeenlinnaan vuonna 2009, kartanon ympäristö liitettiin Hausjärveen. Kartano on perustettu 1600-luvun alussa. Sen nykyinen päärakennus on vuodelta 1859, mutta sitä on korjattu ja muutettu useaan kertaan. Kartanon tunnetuin omistaja on ollut Alfred Kordelin, joka surmattiin kartanon lähellä marraskuussa 1917 niin sanottujen Mommilan veritekojen yhteydessä. Kartano on edelleen yksityisomistuksessa == Lähteet == Luokka:Suomen kartanot Luokka:Hausjärven rakennukset ja rakennelmat Luokka:Suomen 1800-luvulla rakennetut rakennukset ja rakennelmat Luokka:Valtakunnallisesti merkittävät rakennetut kulttuuriympäristöt Suomessa
Anita Ward

Anita Ward (s. 20. joulukuuta 1956 Memphis, Tennessee, Yhdysvallat) on afroamerikkalainen poplaulaja. Ward nousi vuonna 1979 kansainväliseksi listaykköseksi singlellä "Ring My Bell", joka Suomessa tunnetaan myös Vicky Rostin käännösversiona "Soita kelloain". Ward jäi käytännössä yhden hitin ihmeeksi; toinen, huomattavasti vähäisempi menestys tuli singlellä "Don't Drop My Love" (U.S. Pop #87). Tästä huolimatta Ward on jatkanut esiintymisiään 2000-luvulle. Luokka:Yhdysvaltalaiset poplaulajat Luokka:Yhdysvaltalaiset rhythm and blues -laulajat Luokka:Vuonna 1956 syntyneet Luokka:Elävät henkilöt
Itämainen lyhytkarva

Itämainen lyhytkarva on siamilaistyyppinen kissarotu, josta tunnetaan satoja värimuunnoksia. ==Historia== Risteyttämällä siamilaisia ja muita lyhytkarvoja, saatiin linjakas itämaistyyppinen kissa, jolla ei ollut naamiota. Rotumääritelmä hyväksyttiin 1970-luvun lopulla. Sana itämainen ei tarkoita välttämättä rodun alkuperää, vaan kissan siroa rakennetta, jollainen on itämaisilla kissaroduilla. ==Luonne== Itämaiset ovat perineet siamilaiskissojen vilkkauden ja uteliaisuuden. Ne ovat rakastettavia ja touhukkaita seuralaisia. ==Rakenne== * Vartalo on keskikokoinen, pitkä, notkea ja hoikka. * Häntä on pitkä, kapea, kärjestä kaventunut teräväksi kärjeksi. * Käpälät ovat sirot, pienet ja soikeanmuotoiset. * Jalat ovat pitkät, linjakkaat ja hoikat. * Turkki on lyhyt, hienonlaatuinen, vartalonmukainen ja sileää. * Pää on kiilamainen siamilaistyyppinen pää ja pitkä nenä, jonka väri sointuu turkkiin. * Silmät ovat keskikokoiset, mantelinmuotoiset ja vinot. Väri vihreä. Amerikassa hyväksytään joillakin väreillä meripihka, oranssit ja kupari. * Korvat ovat suuret ja teräväkärkiset. ==Värimuunnoksia== Hyväksyttyjä värejä: * Musta * Sininen * Punainen * Creme * Hopea * Cameo * Suklaasavu * Lilasavu * Tabbymuunnokset * Kilpikonnamuunnokset *Valkoinen (silmien täytyy olla vihreät, sinisilmäinen valkoinen itämaistyyppinen kissa on valkoinen siamilainen) == Aiheesta muualla == Oricat RyLuokka:Kissarodut
Snowshoe

Snowshoe on amerikkalainen kissarotu. Kissalla on itämaistyyppinen ruumiinrakenne, mutta se on nykyisiä itämaisia isompi ja vankempi. Vähän kuin kolmenkymmenen vuoden takainen siamilainen. == Historia == 1960-luvulla Pennsylvaniassa asuva siamilaiskissojen kasvattaja Dorothy Hinds-Daughteryn omistuksessa oleva kissa synnytti tavallisen siamilaispentueen. Kolmella pentueen pennuista oli kuitenkin hyvin yksilöllistä, ennennäkemätöntä kuviointia, joka koostui valkoisista jaloista ja pienistä valkoisista kuvioista pentujen turkeilla. Kuvioinnista innostuneena Hinds-Daughtery alkoi kasvattaa samankaltaisia kissoja nimellä "Snowshoe". Lopulta nainen kuitenkin luopui kissojen kasvatuksesta, ja Snowshoe-rotua alkoi kasvattaa Vikki Olander. Olander kirjoitti kissoille ensimmäisen rotumääritelmän, ja hankki kissat "kokeellinen rotu" statukselle CFF:ään sekä ACA:an vuonna 1974. Vuoteen 1977 asti Olander oli ainoa Snowshoe-kasvattaja koko Yhdysvalloissa, kunnes joukkoon liittyi Jim Hoffman sekä Georgia Kuhnell. Vuonna 1983 he hankkivat itselleen CFF:ltä mestarin statuksen. Vikki Olander joutui kuitenkin lähtemään joukosta suvussaan olleen kissa-allergian takia. Snowshoe oli kuitenkin jo hyvin vahvistunut rotu, ja vuonna 1990 se sai mestaristatuksen American Cat Fanciers Assocationilta. == Luonne == Järkkymättömän rauhallisuutensa ansiosta snowshoe on ihanteellinen näyttelykissa. Kissa on utelias ja lempeä. == Rakenne == * Vartalo on keskikokoinen tai suuri. Hyvin lihaksikas. * Häntä on keskipitkä ja hivenen kapeneva. * Käpälät ovat keskikokoiset ja soikeat. * Jalat ovat keskipitkät ja vahvat. * Pää on pyöreän kolmiomainen, keskipitkä. Profiilista suora nenä. Korkeat poskipäät. * Silmät ovat suuret, vinot ja soikeat, saksanpähkinän muotoiset. Väri on kirkas sininen. * Korvat ovat kookkaat ja teräväkärkiset. Kaukana toisistaan. Korvat kallistuvat hiukan eteenpäin. == Värimuunnokset == Standardi tuntee kaksi muunnosta: * Ruskeanaamio: lämpimän ruskeankeltainen vartalo, vaaleampi vatsa ja rinta. Mustanruskea naamiointi. * Sininaamio: sinertävänvalkoinen vartalo, vaaleampi rinta sekä vatsa ja tumman siniharmaa naamiointi. Luokka:Kissarodut
Barbara Krafft

Barbara Krafft (1. huhtikuuta 1764, Iglau – 28. syyskuuta 1825, Bamberg) oli saksalainen taidemaalari. Krafftin isä oli hovimaalari Johann Nepomuk Steiner, ja Barbara opiskeli alun perin hänen johdollaan. Myöhemmin hän pääsi Wienin taideakatemiaan. Hän meni naimisiin apteekkari Josef Krafftin kanssa, ja vuonna 1792 syntyi poika Johann August, myöhemmin itsekin taidemaalari. Krafft lähti Wienistä Salzburgiin ja lopulta Prahaan, jossa hän asui vuoteen 1803. Vuodet 1803–1821 hän vietti Salzburgissa. Hän kuoli 61-vuotiaana Bambergissa. Nykypäivänä taiteilijan tunnetuin työ on vuonna 1819 valmistunut postuumi muotokuva Wolfgang Amadeus Mozartista. Luokka:Saksalaiset taidemaalarit Luokka:Vuonna 1764 syntyneet Luokka:Vuonna 1825 kuolleet
Onyx (joki)

Onyx on Etelämantereen pisin joki ja mantereen suurin virtaavan veden esiintymä. Se virtaa McMurdon kuiviin laaksoihin kuuluvassa Wrightin laaksossa runsaan kahdenkymmenen kilometrin matkan idästä länteen. Joki saa alkunsa alemmalta Wrightin jäätiköltä ja sen virtaussuunta on merestä poispäin. Leveä ja matala Onyx kerää laakson maapohjasta runsaasti suoloja ja laskee hypersuolaiseen Lake Vandaan, joskaan joen vesimäärä ei kaikkina vuosina riitä sinne saakka. Onyx-joessa ei ole kaloja, mutta mikrobitasoista elämää siinä esiintyy. == Lähteet == == Aiheesta muualla == * * Valokuva joesta Luokka:Etelämantereen joet
Hans Christian Gram

Hans Christian Gram (13. syyskuuta 1853 – 14. marraskuuta 1938) oli tanskalainen bakteriologi ja lääkäri. Hänen vanhempansa olivat professori Frederik Terkel Julius Gram ja Louise Christiane Roulund. Gram aloitti nuorena kasvitieteen opinnot, valmistui vuonna 1871 ja toimi eläintieteilijä Japetus Steenstrupin assistenttina 1873–1874. Pian hän kiinnostui lääketieteestä, ja valmistui Kööpenhaminan yliopistosta lääkäriksi vuonna 1878. Gram matkusti vuosina 1878–1885 ympäri Eurooppaa perehtyen farmakologiaan ja bakteriologiaan Strassburgissa, Marburgissa ja Berliinissä. Hän meni naimisiin vuonna 1889 Louise I. C. Lohsen kanssa. Vuonna 1891 hänet nimitettiin Kööpenhaminan yliopiston farmakologian professoriksi. Gram kehitti Berliinissä vuonna 1884 menetelmän, jonka avulla bakteerit voitiin erottaa kahteen tyyppiin soluseinän rakenteen mukaan. Värjäysmenetelmän nimeksi vakiintui keksijänsä mukaan gramvärjäys, ja bakteerit voitiin luokitella grampositiivisiin tai gramnegatiivisiin tyyppeihin. Menetelmä on modernissa mikrobiologiassa edelleen laajassa käytössä bakteerien tunnistamisprosessissa. ==Julkaisuja== *Blodet hos Klorotiske med Hensyn til Blodlegemernes Tal og Størrelse hos Mennesket. (1882) *Undersøgelser over de røde Blodlegemers Størrelse hos Mennesket. (väitöskirja, 1883) *Über die isolirte Färbung der Schizomyceten in Schnitt- und Trockenpräparaten. (1884) Fortschritte der Medizin, 2: 185. *Klinischer Versuch über die diuretische Wirkung der Theobromin. (1890) Therapeutisches Monatsheft. IV, Diuretin. *Lægemidlernes Egenskaber og Doser i Tabelform. (1897) *Klinisk-therapeutiske Forelæsninger for de Studerende. 4 vol. (1902–1909) ==Lähteet== Luokka:Tanskalaiset tieteilijät Luokka:Tanskalaiset lääkärit Luokka:Tanskalaiset professorit Luokka:Kööpenhaminan yliopiston professorit Luokka:Vuonna 1853 syntyneet Luokka:Vuonna 1938 kuolleet
Kaitinano Mwemweata

Kaitinano Mwemeata (s. 22. heinäkuuta 1984 Butaritari) Luettu 26.8.2007 on kiribatilainen yleisurheilija, joka on edustanut maataan useissa arvokisoissa eri lajeissa. Hänen päämatkansa on naisten 100 metrin juoksu. Ateenan kesäolympialaisissa 2004 hän oli ensimmäinen kiribatilainen, joka esiintyi olympialaisissa. Tulos 13,07 naisten 100 metrillä on hänen ennätyksensä ja se oli kisojen yhdeksänneksi hitain aika. Athens 2004 Olympics, Track & Field - Track & Field Results - Yahoo! Sports Luettu 26.8.2007 Hän ei ole koskaan rikkonut kansainvälisten yleisurheilukilpailujen karsintarajoja, mutta on päässyt mukaan maansa parhaana naisurheilijana.Maria Mustaranta: Saaren paras. Vihreä Lanka, 17.8.2007, nro 33, s. 14. Yleisurheilun maailmanmestaruuskisoihin Mwemeata on osallistunut kahdesti. Edmontonissa 2001 hän juoksi 200 metriä ennätysaikaansa 28,76. Tämä tulos oli kisojen hitain. Edmonton 2001 Athletics World Championships. Luettu 26.8.2007. Helsingissä 2005 hänen aikansa 100 metrillä oli 13,80, mikä oli toiseksi hitain aika.Sporting Lifen tulospalvelu Luettu 26.8.2007 Helsingissä oli Mwemeatan mukaan niin kylmä, että ”lämmittelyn jälkeen tuntui, että lihakset olivat vain rasittuneita mutta eivät yhtään lämpimiä.” Osakan maailmanmestaruuskilpailuihin 2007 hänen oli tarkoitus osallistua, jos saisi töistä vapaata. Radalla häntä ei kuitenkaan tuolloin nähty, vaan Kiribatia edusti 100 metrillä Lilly Pine (aika 13,86).IAAF:n tulospalvelu, naisten 100 metriä Mikronesian mestaruuskilpailuissa Mwemeata on voittanut pituushypyssä kultaa vuonna 2003 tuloksella 450. Micronesian Championships . Luettu 26.8.2007 Vuoden 2006 Kiribatin mestaruuskilpailuissa Mwemweata voitti kultaa pituushypyssä (459), 100 metrillä (14,0), 200 metrillä (28,8), 400 metrillä (1.09,60) ja kolmiloikassa (903) sekä hopeaa korkeudessa (130) ja pronssia kuulantyönnössä (820). Kiribati National Games - Athletics . Luettu 26.8.2007 Hänellä on hallussaan maansa ennätykset 100 metrillä (13,07), 200 metrillä (28,76) ja 400 metrillä (1.08,7). Kansalliset ennätykset sivustolta athletics- oceania.com, Doc-tiedosto. Luettu 26.8.2007 ==Lähteet== ==Aiheesta muualla== *Kiribatin Ateenan urheilijoiden haastattelu USA Today -lehdessä Luokka:Kiribatilaiset yleisurheilijat Luokka:Vuonna 1984 syntyneet Luokka:Elävät henkilöt
Pupu Tupuna

Pupu Tupuna on lastenkirjailija Pirkko Koskimiehen tunnetuksi tuoma kirjahahmo. Alun perin Pupu Tupunan loi kuulovammaisten lasten erityisopettaja Maija Lindgren. Hän käytti Pupu Tupuna nimistä pehmolelua, jonka hän oli nimennyt tyttärensä lemmikkikissan mukaan, seikkailemassa opetuksensa tukena. Pian Lindgren sai yhdessä Koskimiehen kanssa ajatuksen tehdä Pupu Tupunan tarinasta kirja. He tekivät yhteistyönä kuusi ensimmäistä kirjaa Pupu Tupunoita, jonka jälkeen Koskimies vastasi hahmon ja tarinan kehittämisestä. Ensimmäinen Pupu Tupuna -aiheinen lastenkirja julkaistiin vuonna 1972. Kirjat tehtiin alun perin kuulovammaisia lapsia varten, mutta kirjojen selkeys ja herttaisuus vetosivat kaikkiin lapsiin. Moni 1970–1980-luvun lapsi oppikin lukemaan Pupu Tupunan seikkailujen ansiosta. Utelias, vikkelä ja veikeä pupu seikkaili 80-luvulla myös televisiossa osana Pikku Kakkosta. Pupu Tupuna asuu Pupula-nimisessä paikassa ystäviensä kanssa. Eräs näistä ystävistä on Hippi- hiiri. Hänen kotinsa on pienessä punaisessa leikkimökissä. ==Pupu Tupuna- kirjoja== * Mihin Menet, Pupu Tupuna? (1975) * Mitä nyt, Pupu Tupuna? (1975) * Pupu Tupuna ja ystävät (1976) * Pupu Tupuna matkalla kaupunkiin (1980) * Pupu Tupuna eläintarhassa (1981) * Pupu Tupunan syntymäpäivä (1981) * Pupu Tupuna tavaratalossa (1982) * Pupu Tupuna vauhdissa (1982) * Pupu Tupunan paluu (1984) * Pupu Tupunan pulma (1986) * Utelias Pupu Tupuna (1986) * Pupu Tupunan leikkimökki (1986) * Pupu Tupuna päiväkerhossa (1987) * Pupu Tupuna neuvolassa (1988) * Pupu Tupuna : Pupulan juhlapäivät (1989) * Pupu Tupuna, mikä on parasta? (1989) * Pupu Tupuna leikkii (1990) * Pupu Tupuna lomalla (1990) * Pupu Tupuna vauvana (1990) * Pupu Tupuna : Metsolan kesäkisat (1991) * Pupu Tupuna : Pupulassa harrastetaan (1991) * Avulias Pupu Tupuna (1993) * Pupu Tupuna : mikä minusta ja ystävistäni tulee isona (1995) * Pupu Tupuna ja metsän eläimet (1998) * Pupu Tupuna leikkipuistossa (1998) * Pupu Tupuna piilosilla (2000) * Pupu Tupunan vuosi (2001) * Pupu Tupuna : loruaapinen (2002) * Pupu Tupuna : tutti hukassa (2002) * Pupulan juhlapäivät (2002) * Pupu Tupuna päiväkerhossa (2011) * Pupu Tupuna seikkailee (2012) * Ystävämme Pupu Tupuna (2013) * Pupu Tupuna : juhlia ja ystäviä (2016) * Pupu Tupuna : kaupungin ihmeitä (2016) * Pupu Tupuna pukeutuu (2016) * Pupu Tupuna : monessa mukana (2017) * Pupu Tupunan iltasatuja (2020) * Askartele ja opi Pupu Tupunan seurassa 1 * Askartele ja opi Pupu Tupunan seurassa 2 ==Muut oheistuotteet== * CD-ROM: Pupu Tupunan leikkihuone * CD-ROM: Pupu Tupunan eläinystävät ==Lähteet== Luokka:Suomalaiset lastenkirjat Luokka:Suomalaiset kirjasarjat Luokka:Kuvitteelliset jänikset ja kaniinit
Ritarikunta (yhtye)

Ritarikunta oli suomalainen, turkulaisista muusikoista koostuva rap-yhtye. Yhtyeen muodostavat rap-artistit Lempi-Joe (tunnetaan myös nimillä Hopee ja HP) ja Chyde (tunnetaan myös nimillä Chydeone , Chyde1 ja MC Nikke T) sekä DJ Oddjob, tuottaja Jesse J (Jesus) ja live-miksaaja Varissuo. Ritarikunta on julkaissut yhteensä neljä studioalbumia, joista kaksi ensimmäistä julkaisi Ranka Recordings ja kaksi viimeistä Monsp Records. Kaikki Ritarikunnan jäsenet ovat olleet aktiivisia myös yhtyeen ulkopuolisissa projekteissa. Chyde (Niko Toiskallio) tunnettiin 1990-luvun alussa nimellä Nikke T ja vuonna 2003 mies julkaisi Vaihtelevaa ihmisyyttä -nimisen sooloalbumin käyttäen nimeä Chydeone. Hopee julkaisi oman sooloalbuminsa Rakkauden vuoksi vuonna 2004 nimellä Lempi Joe. Myös Varissuolla, Jessellä ja Oddjobilla on omia, Ritarikuntaan liittymättömiä projekteja. 17\. maaliskuuta 2010 Ritarikunta ilmoitti julkaisevansa uuden albumin. Sitä ennen julkaistaan mixtape nimeltä AlbumiPromo – TKUG Mixtape. Yhtyeen viides studioalbumi Ritarikunta-Albumi julkaistiin 21. huhtikuuta 2010. Albumi nousi ilmestymisviikollaan (17/2010) Suomen virallisen listan sijalle 29.http://www.ifpi.fi/tilastot/virallinen- lista/artistit/ritarikunta/albumi Lempi-Joe kertoi Redrum-187:n haastattelussa syksyllä 2011, että "Ritarikunta" -nimellä ei todennäköisesti enää tehdä musiikkia.http://www.redrum-187.com/2011/10/haastattelussa-lempijoe- murkkumies-martinmaki/ Myöhemmin myös Chydeone vahvisti asian Basson keskustelufoorumilla.Chydeonen viesti nimimerkillä Chydeone12. Ritarikunnalta ilmestyi vuonna 2020 viides studioalbumi nimeltä "Pitää rakastaa". ==Diskografia== === Albumit === * * * * * ===Singlet ja EP:t=== *Ceedeeeepee (Omakustanne, 2000) CDr *Mä en jaksa/Me Tehään (Ranka, 2000) CDS, singlelistan 4. *Arvaa ketkä/Tilanteen tasalla/Yritys ja erehdys (Ranka, 2001) CDS, singlelistan 9. *Kuka sua kuskaa/Joojoojoo osa 2/Klassikkomatskuu (Ranka, 2001) 12" *En vaihtais/Lepposasti vaa (Ranka, 2002) CDS, singlelistan 7. *Pää täynnä tyhjää/Uuteen tulevaisuuteen (Ranka, 2002) CDS *Maton alta EP (Monsp, 2004) CD *Stressii/T.U.R.K.U. -siit tähän (Monsp, 2004) 7" *Ei enempää, ei vähempää (Monsp, 2005) CDS/7" *AlbumiPromo – TKUG Mixtape (Monsp, 2010) mixtape *Valmis / Oppimäärä (Monsp, 2017) digitaalinen tuplasingle == Lähteet == ==Aiheesta muualla== * Syvällä Pelissä - Ritarikunta (2008) * Lempi-Joen haastattelu Redrum-187 -sivustolla * Chyden haastattelu Redrum-187 -sivustolla *
Lavinia Fontana

Lavinia Fontana (24. elokuuta 1552 Bologna – 11. elokuuta 1614)britannica.com: Lavinia Fontana oli italialainen manieristinen taidemaalari. Fontanan isä oli taidemaalari Prospero Fontana. Lavinian varhaisin tunnettu, nykyisin kuitenkin kadonnut, teos on vuodelta 1575. Hän tuli tunnetuksi muotokuvien tekijänä, mutta loi myös laajoja uskonnollisia teoksia. Fontana meni vuonna 1577 naimisiin Paolo Zappin kanssa. Hän synnytti yksitoista lasta. Perhe muutti vuonna 1603 paavi Klemens VIII:n kutsusta Roomaan, jossa Fontana kuoli 1614. Fontanalta on säilynyt 32 työtä, joiden tiedetään varmasti olevan hänen. Huomattava osa tuotannosta on kadonnut vuosisatojen saatossa, ja osa lienee mennyt väärän taiteilijan nimiin. == Lähteet == ==Aiheesta muualla== Luokka:Italialaiset taidemaalarit Luokka:Vuonna 1552 syntyneet Luokka:Vuonna 1614 kuolleet Luokka:Manierismin taiteilijat Luokka:Muotokuvamaalarit
Scatman’s World

Scatman's World on Scatman Johnin vuonna 1995 ilmestynyt debyyttialbumi. Albumi lasketaan John Larkinin ensimmäiseksi viralliseksi albumiksi, koska vuonna 1986 ilmestynyt albumi John Larkin ei ollut kaupallisessa julkaisussa. Albumilta löytyvät muun muassa artistin uran tunnetuimmat kappaleet "Scatman's World", "Scatman" ja "Popstar". Suomessa albumi pysyi Suomen virallisella listalla 13. viikkoa, joista parhaimmat sijoitukset viikoilla 32/1995 ja 33/1995 1. sija. ==Kappaleet== # # # # # # # # # # # # # # ==Lähteet== Luokka:Vuoden 1995 esikoisalbumit Luokka:Scatman Johnin albumit
Isohelokki

Isohelokki (Oenothera missouriensis) on aurinkoisen paikan perenna. == Ulkonäkö ja koko == Isohelokki kasvaa 15–20 cm korkeaksi. Sen kasvutapa on lamoava. Varsi on punertava. Tummanvihreät, nahkeat lehdet ovat kapeita ja teräväkärkisiä. Torvimainen kukka on halkaisijaltaan noin kymmensenttinen ja vaaleankeltainen. Kasvi kukkii heinä-syyskuussa.Kukka ja Kurpitsa == Levinneisyys == Isohelokki on kotoisin Yhdysvalloista.Missouri plants == Elinympäristö == Isohelokki viihtyy aurinkoisella paikalla, jopa kivikkoryhmissä. Puutarhaliike Helle == Lähteet == == Aiheesta muualla == * Puutarha.net: Isohelokki (Oenothera missouriensis) Luokka:Helokit
Pekka Jaatinen

Pekka Jaatinen (s. 5. kesäkuuta 1966 Raahe) on suomalainen kirjailija. Jaatinen valmistui vuonna 1988 merkonomiksi markkinointilinjalta Raahen Porvari- ja Kauppakoulussa ja vuonna 1997 taiteen kandidaatiksi Lapin yliopistosta pääaineenaan mediatiede. Hänen esikoisteoksensa on vuonna 2000 ilmestynyt romaani Tilkkutäkkiplanetaario, joka oli ehdolla Helsingin Sanomien esikoiskirjapalkinnon saajaksi. Jaatisen tunnetuin kirjallinen työ on viisiosainen Lapin sota -romaanisarja, johon hän on tehnyt pohjatyön muun muassa haastattelemalla aikalaisia ja tutustumalla Lapin sodan tapahtumapaikkoihin. Kirjailijan työnsä ohella Jaatinen toimii sivutoimisena kirjallisuuskriitikkona sanomalehti Kalevassa. Jaatinen harrastaa kuntourheilua ja on entinen kansallisen tason amatöörikilpanyrkkeilijä. Lokakuussa 2007 häneltä julkaistiin kustantajan tilaustyö, henkilökuva nyrkkeilijä Amin Asikaisesta. Teos oli Vuoden urheilukirjaehdokas. Jaatinen on saanut työskentelyapurahoja muun muassa Suomen Kulttuurirahaston Keskusrahastosta sekä Lapin ja Pohjois-Pohjanmaan rahastoista, Lapin taidetoimikunnalta, WSOY:n Kirjallisuussäätiöltä, Alfred Kordelinin säätiöltä, Jenny ja Antti Wihurin Rahastosta, Suomen elokuvasäätiöltä, Kirjastoapurahalautakunnalta ja Valtion kirjallisuustoimikunnalta. Vuonna 2008 Rovaniemen kaupunki palkitsi Jaatisen kulttuuritekopalkinnolla ansioista Lapin sotaa käsittelevässä saksalaisessa Krieg in der Arktis -tv-dokumentissa. Vuonna 2016 Suomen Nyrkkeilyliitto myönsi Jaatiselle pronssisen ansiomerkin nyrkkeilyn hyväksi tehdystä työstä. Pohjois-Pohjanmaan Sotaveteraanipiiri myönsi Jaatiselle 2016 huomionosoituksen – numeroidun standaarin – veteraanien perintöä säilyttävästä kirjallisesta työstä, ennen kaikkea Lapin sota -romaanisarjasta. Vuonna 2017 Jaatinen sai Pohjolan Osuuspankin Helmi- palkinnon kunniamaininnan Lapin sota -romaanisarjasta. Vuonna 2020 Jaatiselle myönnettiin Alfred Kordelinin säätiön Raahen rahaston taidepalkinto mittavasta urasta ja taiteellisesta työstä. Pekka Jaatinen on naimisissa toimittaja Sari Jaatisen kanssa.Vihittyjä, kaupunkilehti Raahelainen, 16.11.2013 == Tuotanto == === Romaanit === * * * * * * * * * * *Pimeys. Helsinki: Johnny Kniga, 2018. ISBN 978-951-0-42926-6. * * * * * ====Lapin sota -sarja==== * * * * * === Runokokoelmat === * === Elämäkerrat ja henkilökuvat === * === Antologiat === * * === Dramatisoidut teokset === * Varjo 1917-1918, dramatisointi ja ohjaus: Toni Kettukangas. Kantaesitys Raahen Teatterissa 13.10.2017 === Elokuvakäsikirjoitukset === * Elina/Muru (J. Vierelän kanssa, Suomen ek- säätiö, 2002–2003 * Ounasjoki (dokumentin taustakäsikirjoitus, Filmi-Fakta Oy, 2004) * Usko, toivo, rakkaus (J. Vierelän kanssa, Suomen ek-säätiö, 2004) === Muut av-projektit === * Maihinnousu (työryhmässä, Vaskifilmi Oy, 2003) * Krieg in der Arktis / Arctic War (taustatoimittajana TV 21, Berlin, 2006) ==Lähteet== == Aiheesta muualla == * * Pekka Jaatinen Kirjasampo.fi:ssä * Sanojen ajan artikkeli Pekka Jaatisesta Kirjasampo.fi:ssä * Pekka Jaatinen BoxRecissä Luokka:Suomalaiset kirjailijat Luokka:Vuonna 1966 syntyneet Luokka:Elävät henkilöt
Gram

Gram voi tarkoittaa seuraavia: *Gramvärjäys, mikrobiologiassa käytetty bakteerien värjäysmenetelmä, jonka avulla tunnistetaan grampositiiviset ja gramnegatiiviset bakteerit *Gram, sukunimenä: ** Bjørn Arild Gram (s. 1972), norjalainen poliitikko ja ministeri ** Gregers Gram (1846–1929), norjalainen poliitikko ** Hans Gram (1685-1748), tanskalainen historioitsija ** Hans Christian Gram (1853–1938), tanskalainen lääkäri ja bakteriologi ** Jørgen Pedersen Gram (1850–1916), tanskalainen matemaatikko ** Peder Gram (1881–1956), tanskalainen säveltäjä ja kapellimestari ** Victor Gram (1910–1969), tanskalainen poliitikko ja ministeri *Gram, J. R. R. Tolkienin mytologiassa Rohanin kahdeksas kuningas *Gram, sankari Sigurdin miekka skandinaavisessa muinaisuskossa. *Gram A/S, tanskalainen kylmälaitevalmistaja *Gramma, painoyksikkö.
Apis (kreikkalainen mytologia)

Apis () oli kreikkalaisessa mytologiassa Argoksen kuningas, Foroneuksen ja nymfi Telediken poika. Hänen sisarensa oli Niobe. Isältään Foroneukselta Apis peri Peloponnesoksen herruuden, ja antoi hallitsemalleen alueelleen nimen Apia.Apollodoros, Bibliotheke ('Kirjasto') 2.1.1 (engl. käännös) Pausaniaan mukaan Peloponnesos tosin sai nimensä Sikyonin Apiksen, joka oli Telkhinin poika ja Thelksionin isä, mukaan.Pausanias, Periegesis tes Hellados ('Kreikan kuvaus') 2.5.6 (engl. käännös) Apiksen luotua maahan tyrannian, hän joutui Thelksionin ja Telkhinin hyökkäyksen kohteeksi ja kuoli lapsettomana. Hänet tunnettiin kuolemansa jälkeen Serapiksena. Apollodoros tosin mainitsee Apiksen, Foroneuksen pojan, kuolleen Aitoliassa,Apollodoros, Bibliotheke ('Kirjasto') 1.7.6 (engl. käännös) mutta hän sekoittaa tämän saman nimiseen Iasonin poikaan.Pausanias, Periegesis tes Hellados ('Kreikan kuvaus') 5.1.8 (engl. käännös) Apiksen murhan kosti myöhemmin Argos Panoptes,Apollodoros, Bibliotheke ('Kirjasto') 2.1.2 (engl. käännös) ja Apista seurasi valtaistuimelle hänen sisarensa Nioben poika Argos. == Lähteet == Luokka:Argoksen kuninkaat
Ruotsin luonnonhistoriallinen museo

Ruotsin luonnonhistoriallinen museo () on luonnonhistoriallinen museo Ruotsin pääkaupungissa Tukholmassa. Museon perusti vuonna 1819 Ruotsin kuninkaallinen tiedeakatemia. Museo irrotettiin akatemiasta vuonna 1965. Museo toimii nykyisin Norra Djurgårdenin kaupunginosassa Frescatin alueella lähellä Tukholman yliopistoa. Arkkitehti Axel Anderbergin suunnittelema museorakennus on rakennettu 1907–1916. Samassa rakennuskompleksissa on myös tiedeakatemian tilat.Fredric Bedoire: Stockholms byggnader: Arkitektur och stadsbild, s. 210–211. Norstedts, Tukholma 2012. ==Lähteet== == Aiheesta muualla == * Ruotsin luonnonhistoriallisen museon viralliset internetsivut Luokka:Tukholman museot Luokka:Luonnonhistorialliset museot
Pääsykoe

Pääsykoe tai valintakoe on oppilaitoksen järjestämä koe, jolla valitaan uusia opiskelijoita. Tyypillisesti pääsykokeita järjestävät korkeakoulut keväisin. Pääsykokeita on monia erilaisia, esimerkiksi Taideteollinen korkeakoulu antaa ennakkotehtäviä tehtäväksi, kun taas monet muut yliopistot järjestävät kirjallisia tai matemaattisia pääsykokeita. Useat tahot, kuten oppilaitosten opiskelijajärjestöt, järjestävät maksua vastaan valmennuskursseja, joilla valmistaudutaan nimenomaan pääsykoetta varten. Tarjolla on myös ilmaisia pääsykoeoppaita. Korkeakoulujen valintakokeet ovat Suomessa verrattain uusi keksintö: esimerkiksi Helsingin yliopistossa viimeiset laitokset ottivat kokeen käyttöön vasta 1960-luvulla, jota ennen ylioppilailla oli vapaa pääsy yliopistoon. Pääsykokeen lisäksi oppilaita voidaan karsia muilla tavoin, esimerkiksi haastatteluilla tai soveltuvuuskokeilla. Pääsykokeen rinnalla yleensä myös ylioppilastodistuksen arvosanoilla on painoarvoa opiskelijavalinnoissa. Suomalaisten yliopistojen opiskelijavalinnat muuttuvat paperikokeista valtaosin digitaalisiksi 2020-luvun aikana, ja samalla ylioppilastodistuksen suhteellinen painoarvo kasvaa. == Lähteet == Luokka:Koulutus
Riskirajoilla

Riskirajoilla on Mike Newellin ohjaama elokuva vuodelta 1999. Se on komedia ja sijoittuu ilmailun maailmaan. == Rooleissa == Luokka:Vuoden 1999 saksalaiset elokuvat Luokka:Vuoden 1999 yhdysvaltalaiset elokuvat Luokka:Mike Newellin ohjaamat elokuvat Luokka:Yhdysvaltalaiset komediaelokuvat Luokka:Elokuvat ilmailusta
Kylarabes

Kylarabes (, ) oli kreikkalaisessa mytologiassa Argoksen kuningas ja Stheneloksen poika. Anaksagoraan jälkeläisenä hän lukeutui anaksagorideihin, kuten myös hänen veljensä Kometes. Kun biantidi Kyanippos kuoli lapsettomana, ja melampodidien Amfilokhos Troijan sodan jälkeen muutti nykyiseen Amfilokhiaan, siirtyi koko Argoksen alueen valtius Kylarabeelle ja siten jälleen viidennessä polvessa anaksagorideille. Kun hän myöhemmin kuoli ilman perillisiä, tehtiin Oresteesta, Agamemnonin pojasta, Argoksen kuningas.Pausanias, Kreikan kuvaus 2.18.5 (engl. käännös). == Lähteet == Luokka:Argoksen kuninkaat
Markku Salminen (kirkkoherra)

Markku Salminen (s. 31. joulukuuta 1961 Kuusankoski) on vuodesta 2009 toiminut Helsingin ortodoksisen seurakunnan kirkkoherrana. Salminen on suorittanut pappiskandidaatin tutkinnon Suomen ortodoksisessa pappisseminaarissa vuonna 1988, jona vuonna hänet myös vihittiin papiksi, ja teologian maisterin tutkinnon Joensuun yliopistossa vuonna 2004. Hän on toiminut Tukholman suomalaisen ortodoksisen seurakunnan kirkkoherrana vuosina 1992–1997 ja Helsingin ortodoksisen seurakunnan toisena pappina vuosina 1997–2008, jolloin hän vastasi seurakunnan diakoniatyön johtamisesta. Salminen on kouluttautunut myös työnohjaajaksi ja hänellä on myös merkonomin koulutus. Salminen on toiminut Suomen ortodoksisen kirkon kirkolliskokousedustajana 10 vuotta ja kirkollishallituksen kollegion jäsenenä kolme vuotta (vuoteen 2008 mennessä). Hän on myös hoitanut useita keskeisiä luottamustehtäviä kirkollisissa järjestöissä. Salminen on naimisissa ja hänellä on vaimonsa Ullan kanssa kolme lasta. == Lähteet == Luokka:Suomen ortodoksisen kirkon papit Luokka:Suomen ortodoksisen kirkon kirkolliskokousedustajat Luokka:Vuonna 1961 syntyneet Luokka:Elävät henkilöt
Espoo Ciné

Espoo Ciné International Film Festival on eurooppalaisen elokuvan festivaali, jota on järjestetty vuodesta 1990 Espoossa. Alun perin festivaali oli kuusipäiväinen tapahtuma elokuun loppupuolella, mutta vuonna 2017 festivaalin ajankohta siirtyi toukokuun alkuun ja 2019 se muuttui seitsenpäiväiseksi. Koronapandemian takia Espoo Cinén vuosien 2020 ja 2021 festivaalit järjestettiin poikkeuksellisesti elokuun lopussa. Vuonna 2022 festivaali siirrettiin pysyvästi takaisin elokuuhun. Elokuvafestivaalin järjestämisestä vastaa Espoon elokuvajuhlat ry (Esbo filmfestival rf), joka perustettiin 1989. Espoo Cinéssä esitetään 70–100 pitkää uutta eurooppalaista elokuvaa sekä juhlistetaan kotimaista elokuvaa Kotimainen juhlaelokuva - ja Pohjoismaiset lyhytelokuvat -näytöksien muodossa (Nordic shorts). Lisäksi Espoo Ciné on ensimmäisenä suomalaisista elokuvafestivaaleista nostanut esille LGBT-elokuvia koostaen oman näytöskokonaisuuden niille vuodesta 2001 alkaen. Ohjelmistoon on myös kuulunut ulkoilmanäytös aina vuoden 2017 ajankohdan muutokseen asti. Ulkoilmanäytökset tulivat takaisin ohjelmistoon vuonna 2021. Vuonna 2017 kuitenkin perustettiin Ciné kylässä -näytöskokonaisuus, jossa festivaalivieraat pääsevät ennakkoon näkemään festivaalin elokuvatarjontaa kotimaisten lyhytelokuvien muodossa espoolaisten omissa kodeissa. Vuosina 1999–2013 Espoo Ciné oli mukana eurooppalaisessa Méliès International Festivals Federation -festivaaliverkostossa jakamassa Méliès d’Argent -palkintoa parhaalle eurooppalaiselle fantasiaelokuvalle. Lisäksi osana festivaalia on järjestetty koululaisnäytöksiä, joista vuonna 2017 muodostui Junior Ciné näytöskokonaisuuden kasvettua. Nykyään Junior Ciné tarjoaa näytöksien lisäksi opetusmateriaalia sekä työpajoja opettajille ja päiväkoti- ja koululaisryhmille viiden päivän ajan Espoo Cinén festivaaliviikolla. Espoo Cinén pääasiallisina esityspaikkoina ovat Espoon Tapiolassa sijaitsevat festivaalin oma elokuvateatteri Kino Tapiola sekä Espoon kulttuurikeskuksen Tapiola- ja Louhisali. Vuodesta 2010 alkaen festivaali laajeni järjestäen näytöksiä myös Leppävaaran Finnkino Sellossa (entinen Bio Rex Sello) ja Matinkylän Finnkino Omenassa. Vuosittain elokuvafestivaalilla käy noin 20 000 elokuvan ystävää ja vierailijaa. ==Lähteet== == Aiheesta muualla == *Espoo Cinén kotisivut * * * * * * * * * Luokka:Suomalaiset elokuvajuhlat Luokka:Espoon tapahtumat
Argos (mytologia)

Argos (, "miehekäs") oli kreikkalaisessa mytologiassa saman nimisen kaupungin, Argoksen, perustaja ja Zeuksen ja Nioben poika. Hänen setänsä Apiksen kuoltua lapsettomana hän peri tämän yli Peloponnesoksen leviävän valtakunnan kuninkuuden ja nimesi sen mukaansa.Apollodoros, Bibliotheke ('Kirjasto') 2.1.2 (engl. käännös) Argos meni naimisiin Euadnen kanssa, ja heille syntyi lapset Ekbasos, Peiras, Epidauros ja Kriasos. Gaius Iulius Hyginus kertoo lapsia olevan kolme, ja heidän nimensä olivat Kriasos, Piranthos ja Ekbasos,Hyginus, Fabulae cxlv (engl. käännös) kun taas Pausanias kertoo Argoksen seuranneen valtaistuimelle suoraan Foroneuksen, jonka tyttären poika hän siis oli, jälkeen ja saaneen lapset Peirasos ja Forbas.Pausanias, Periegesis tes Hellados ('Kreikan kuvaus') 2.16.1 (engl. käännös) Argosta seurasi valtaistuimelle hänen poikansa Kriasos. == Lähteet == Luokka:Argoksen kuninkaat
Amatsonit (linnut)

Amatsonit (Amazona) ovat keskikokoisia papukaijoja (nokasta pyrstön kärkeen keskimäärin 30 cm:n molemmin puolin), joilla on lyhyt pyrstö ja suuri pää. Suurin osa lajeista on yleisväriltään vihreitä. Amatsoneja on Birdlife Suomen mukaan 31 lajia. Lähteestä riippuen lajeja voi olla 27–32. Suurimmalla osalla lajeista on useita alalajejakin. Useimmat amatsonit on nimetty tunnusomaisen värityksen kautta, kuten keltapääamatsoni (Amazona oratrix) ja valko-otsa- amatsoni (Amazona albifrons). Amatsonit ovat kooltaan papukaijojen keskiluokkaa. Niillä on lyhyt, pyöreäkärkinen pyrstö ja leveät siivet. Lajeilla on hyvin vähän tai ei lainkaan eroja sukupuolten kesken, nuoret ovat usein hieman aikuisia värittömämpiä. Luonnossa amatsonit liikkuvat pareittain tai eri kokoisissa parvissa, ja kokoontuvat öisin nukkumaan suurempina parvina. Nimensä mukaisesti amatsonit ovat kotoisin Etelä- ja Väli- Amerikasta. Joitain lajeja on levinnyt vieraslajina muuallekin, esimerkiksi meksikonamatsonia tavataan myös Yhdysvalloissa esimerkiksi Teksasissa, Kaliforniassa, Floridassa, Havaijilla ja Puerto Ricossa, ja lemmikkikarkulaisista alkunsa saanut suurimmaksi osaksi keltapääamatsoneista koostuva parvi asuu myös Saksan Stuttgartissa. == Lemmikkinä == Amatsonit ovat isoista papukaijoista yksiä yleisimmistä suvuista. Amatsoneja pidetään melko lahjakkaina puhujina, mutta kaikki lajit eivät opi puhumaan kovin hyvin tai selkeästi. Osaa lajeista pidetään myös luonteeltaan aggressiivisuuteen taipuvaisina, jonka vuoksi niiden käsittely ja koulutus vaativat perehtymistä. Lemmikkinä Suomen yleisin amatsoni on siniotsa-amatsoni, ja toinen hyvin samannäköinen ja yleinen laji lemmikkinä on kultaposkiamatsoni. == Lajit == * amazonianamatsoni (Amazona ochrocephala) * andienamatsoni (Amazona mercenarius) * araukaria-amatsoni (Amazona pretrei) * brasilianamatsoni (Amazona kawalli) * dominicanamatsoni (Amazona arausiaca) * hispaniolanamatsoni (Amazona ventralis) * jamaikanamatsoni (Amazona collaria) * jauhoamatsoni (Amazona farinosa) * jokiamatsoni (Amazona festiva) * jukataninamatsoni (Amazona xantholora) * keisariamatsoni (Amazona imperialis) * keltaniska-amatsoni (Amazona auropalliata) * keltapääamatsoni (Amazona ochrocephala) * kultanaama-amatsoni (Amazona barbadensis) * kultaposkiamatsoni (Amazona amazonica) * kuubanamatsoni (Amazona leucocephala) * liekkipyrstöamatsoni (Amazona brasiliensis) * lila-amatsoni (Amazona finschi) * meksikonamatsoni (Amazona viridigenalis) * mustanokka-amatsoni (Amazona agilis) * puertoriconamatsoni (Amazona vittata) * punaotsa-amatsoni (Amazona autumnalis) * rubiiniamatsoni (Amazona tucumana) * saintlucianamatsoni (Amazona versicolor) * saintvincentinamatsoni (Amazona guildingii) * siniotsa- amatsoni (Amazona aestiva) * siniposkiamatsoni (Amazona dufresniana) * tuliotsa-amatsoni (Amazona rhodocorytha) * valko-otsa-amatsoni (Amazona albifrons) * viiniamatsoni (Amazona vinacea) == Katso myös == * kaunoamatsoni (Alipiopsitta xanthops) * sinivatsa-amatsoni (Triclaria malachitacea) == Lähteet == * Birdlife.fi:n nimistöhaku * Parrots of the World (Princeton Field Guides), Joseph M. Forshaw, s. 278 === Viitteet === *
They Stole A Million

They Stole A Million on turkulainen vuonna 2001 perustettu melodista ja melankolista punkrockia soittava yhtye. Yhtye on luonut nimensä Commodore 64 -tietokonepelistä. Vuoden 2007 kesällä yhtye teki ensimmäisen ulkomaille suuntautuneen kiertueen ja soitti Virossa, Liettuassa, Puolassa ja Saksassa. ==Soittajat== * Mirko – laulu, kitara * Jami – kitara * Kiskone – basso * Bambu – rummut ==Julkaisut== * Idle 7" (Rhythm Barrel Records, 2003) * The City That Day CD (Rhythm Barrel Records, 2005) * Secondhand Happiness MCD (2006) ===Kokoelmilla=== * Farewell To Arms 4 (Aseistakieltäytyjäliitto, 2006) * Yö Airistolla - Turkupunk 2007 CD (Airiston Punk-Levyt, 2007) ==Aiheesta muualla== * Yhtyeen Myspace-sivut. Luokka:Suomalaiset punkyhtyeet
Stéphane Diagana

Stéphane Diagana (s. 23. heinäkuuta 1969, Saint-Affrique, Ranska) on ranskalainen yleisurheilija, jonka päämatka on 400 metrin aitajuoksu. Diagana juoksi Splitin EM-kisoissa 1990 400 metrin aidoissa viidenneksi. Kaksi vuotta myöhemmin hän sijoittui Barcelonan olympialaisissa matkan neljänneksi ajalla 48,13. Myöhemmin samana vuonna hän oli yleisurheilun maailmancupissa 400 metrin aidoissa kolmas. Vuonna 1993 hän voitti Euroopan cupin 400 metrin aidoissa sekä juoksi Stuttgartin MM-kisoissa neljänneksi ajalla 47,64. 1994 hän voitti EM-pronssia 400 metrin aidoissa sekä oli mukana Ranskan joukkueessa, joka voitti hopeaa 4 x 400 metrin viestijuoksussa. Kauden lopussa hän sijoittui GP-finaalissa kolmanneksi ja yleisurheilun maailmancupissa pitkässä viestissä kolmanneksi. Diagana voitti MM-pronssia Göteborgin MM- kisoissa 1995 400 metrin aidoissa. Kaksi vuotta myöhemmin hän voitti lajin maailmanmestaruuden Ateenan MM-kisoissa. Kauden lopussa hän juoksi GP- finaalissa toiseksi. 1998 hän voitti GP-finaalin ja Sevillan MM-kisoissa 1999 MM-hopeaa. Münchenin EM-kisoissa 2002 Diagana voitti EM-kultaa ajalla 47,58. Kauden lopussa hän sijoittui GP-finaalissa toiseksi. Pariisin MM-kisoissa 2003 hän karsiutui 400 metrin aitojen välierissä, mutta oli mukana Ranskan viestijoukkueessa, joka voitti pitkässä viestissä MM- kultaa.http://www.iaaf.org/WCH03/results/gender=M/discipline=4X4/combCode=hash/roundCode=f/index.html Diagana juoksi 400 metrin aitajuoksun Euroopan-ennätyksen 47,37 Lausannessa 5. heinäkuuta 1995. Ennätyksen rikkoi Karsten Warholm kesäkuussa 2019. ==Henkilökohtaiset ennätykset== :Lähde: IAAF * 200 metrin juoksu: 20,95 (1993) * 300 metrin juoksu: 33,06 (2000) * 400 metrin juoksu: 45,18 (1992) * 110 metrin aitajuoksu: 14,56 (1987) * 200 metrin aitajuoksu: 22,9 (1999) * 400 metrin aitajuoksu: 47,37 (1995) ==Lähteet== Luokka:Ranskalaiset 400 metrin aitajuoksijat Luokka:Ranskalaiset pikajuoksijat Luokka:Vuonna 1969 syntyneet Luokka:Elävät henkilöt
Teisamenos

Teisamenos oli kreikkalaisessa mytologiassa ja Peloponnesoksen alueen, johon kuuluivat Argos, Mykene ja Sparta, kuningas. Hän oli Oresteen ja Hermionen poikaPausanias: Periegesis tes Hellados ('Kreikan kuvaus') 2.18.6 (engl. käännös). Hänellä oli lapset Kometes, Daimenes, Sparton, Tellis ja LeontomenesPausanias: Periegesis tes Hellados ('Kreikan kuvaus') 7.6.2 (engl. käännös). Oresteen kuoleman jälkeen hän joutui puolustamaan valtakuntaansa Aristomakhoksen johdolla hyökänneitä herakleideja vastaan, jotka halusivat jälleen valloittaa esi-isiensä maat. Hän kaatui Argoksen taistelun aikana, ja herakleidit valloittivat hänen valtakuntansaApollodoros: Bibliotheke ('Kirjasto') 2.8.3 (engl. käännös). Toisen lähteen mukaan Teisamenos säilyi hengissä, mutta joutui pakenemaan akhaialaisten kanssa. Niin hän vaati joonialaisia antamaan heidän asettua heidän alueelleen asumaan pohjoisessa Peloponnesoksessa. Tästä seurasi uusi taistelu, jonka akhaialaiset voittivat, mutta jonka aikana Teisamenos kaatui ja haudattiin Helikeen. Myöhemmin Teisamenoksen jäännökset siirrettiin Spartaan oraakkelin neuvostaPausanias: Periegesis tes Hellados ('Kreikan kuvaus') 7.1.7–8 (engl. käännös). == Lähteet == Luokka:Argoksen kuninkaat Luokka:Mykenen kuninkaat
Amatsonit

Amatsonit tarkoittaa seuraavia asioita: * amatsonit, Keski- ja Etelä- Amerikassa esiintyvä papukaijasuku * amatsonit, antiikin Kreikan mytologiaan kuuluva naissoturikansa. * Dahomeyn amatsonit Afrikan Dahomeyn kuningaskunnan naissoturit == Katso myös == * Amazon-täsmennyssivu
Pentti Salmi

Pentti Salmi -nimisiä henkilöitä: * Pentti Salmi (1930-2007), suomalainen talouselämän vaikuttaja * Pentti Salmi (1928-), suomalainen urheilutoimittaja * Pentti Salmi, (1943–2024) purjehtija, osallistui BOC Challenge -yksinpurjehdukseen maailman ympäri 1986–1987 sijoittuen kuudenneksiMaailmanympäripurjehtija Pentti Salmi on kuollut ==Lähteet==